# Упутство за Мејтовог управника напајањем

Мејтов управник напајањем је позадинац сесије за Мејтову радну површ који управља поставкама напајања вашег преносног или стоног рачунара.

2015-2021 Тим Мејтове документације
2006-2009 Ричард Хјуџиз (richard@hughsie.com)
Тим Мејтове документације Ричардс Хјуџиз
Тим Мејтове документације
Ричард Хјуџиз richard@hughsie.com
2.0
30.08.2006.

Ричард Хјуџиз richard@hughsie.com

Ричардс Хјуџиз

Примедбе

Да пријавите грешку или да дате предлог у вези Мејтовог управника напајањем или овог упутства, пратите смернице на контакт страници Мејтовог управника напајањем.

Мејтов управник напајањем

## Увод

Мејтов управник напајањем позадинац сесије јесте позадинац управљања напајањем за Мејтову радну површ.

Мејтов управник напајањем Упутство mate-power-manager

## Коришћење

Мејтов управник напајањем се обично покреће у Мејтовом почетном покретању, али можете и ручно да покренете Мејтовог управника напајањем на следећи начин:

Терминал

  Упишите „`G_MESSAGES_DEBUG=PowerManager mate-power-manager --no-daemon`“, затим притисните Унеси:

## Поруке обавештења

Када се покрене Мејтов управник напајањем, могу бити приказана следећа обавештења.

### Струјни исправљач није прикључен

Обавештење Мејтовог управника напајањем када је струјни исправљач уклоњен

Можете да онемогућите ово обавештење променивши кључ д-подешавања „`org.mate.power-manager notify-discharging`“.

### Потпуно пуна

Обавештење Мејтовог управника напајањем када је главна батерија преносног рачунара потпуно напуњена

Можете да онемогућите ово обавештење променивши кључ д-подешавања „`org.mate.power-manager notify-fully-charged`“.

Поново ћете добити обавештење само ако проценат напуњености батерије падне испод 95% и тада се поново пуни до краја. Ово спречава да неки рачунари приказују нежељена поновна обавештења ако батерија нетачно извештава о стању напуњености.

### Слабо напајање

Када је батерија скоро празна, примићете следеће обавештење. Требало би што пре да размислите о прикључивању мрежног напајања.

Обавештење Мејтовог управника напајањем када је напајање батерије слабо

Можете да онемогућите ово обавештење променивши кључ д-подешавања „`org.mate.power-manager notify-low-power`“.

### Ризично напајање

Када рачунару понестане напајање, приказаће ово обавештење објашњавајући која ће радња бити предузета. Можете да измените радњу ризичног слабог напајања користећи алат поставки.

Обавештење Мејтовог управника напајањем када је системско напајање ризично слабо

### Неуспех обустављања

Када дође до неуспеха обустављања можете добити следеће обавештење. Најчешћи разлог за ово обавештење је тај да тренутни корисник нема овлашћења да обустави или замрзне рачунар.

Обавештење Мејтовог управника напајањем када дође до неуспеха обустављања

Можете да онемогућите ово обавештење променивши кључ д-подешавања „`org.mate.power-manager notify-sleep-failed`“.

## Статистика

Програм статистике вам омогућава да прикажете потрошњу хардвера вашег преносног рачунара.

Ово је уклоњено из прозора обавештења претходних издања Мејтовог управника напајањем јер сучеље података сада користи Д-САБИРНИЦУ уместо унутрашњег ИПЦ-а. Ово омогућава другим програмима да пропитују и приказују податке ако је захтевано.

Историјат напајања од напајања из батерије до мрежног напајања

Можда нећете видети неке опције или графике ако ваш рачунар нема захтевани хардвер. Можда ћете такође видети други хардвер који овде није приказан (на пример уређаје резервног напајања) али се они третирају на исти начин као други уређаји.

### Историјат пуњења

Овај график приказује доступан проценат пуњења за композитну главну батерију, тако да ако имате главну батерију преносног рачунара и помоћну тада ће бити приказана само просечна вредност. Легенда се не приказује уз овај график.

### Историјат напајања

Овај график приказује историјат напајања пуњења коришћеног композитном главном батеријом. Ова линија представља количину напајања које се користи за пуњење батерије на систему, или напајање које се користи системом из батерија. Требало би да видите линију која иде на горе приликом обављања задатака који захтевају веће коришћење процесора, и на доле када систем мирује, или када је екран замагљен. Легенда се приказује уз овај график приликом пријема догађаја података.

Нећете примити податке протока са вашег рачунара ако се не пуни или не празни, или ако је рад рачунара обустављен. Ово је због хардверских ограничења где се проток шаље само са чипа који управља батеријом, уместо са чипа за управљање напајањем на матичној плочи.

### Историјат процењеног времена

Овај график приказује историјат процењеног пуњења за композитну главну батерију. Ова линија представља количину времена потребног за пуњење, или количину времена зо пражњење. Ова линија треба да иде сразмерно на горе када проток опада и на доле када проток расте. Легенда се приказује уз овај график када се приме догађаји података.

## Поставке

Прозор поставки вам омогућава да управљате:

- Осветљењем екрана са течним кристалима када је на мрежном или напајању из батерије

- Временом мировања за радње екрана гашења и обустављања

- Радњама за обављање приликом спуштања поклопца преносног рачунара

- Политиком иконице области обавештења

Неки клизачи или поља опција могу бити приказани ако кључеви политике д-подешавања нису уписиви. Ово омогућава администраторима да закључају радње које корисник може да изабере.

### Поставке напајања из ел. мреже

Језичак напајања из ел. мреже у Мејтовом управнику напајањем

### Поставке батерије

Језичак напајања из батерије у Мејтовом управнику напајањем

Ово омогућава снажним рачунарима да смањи потрошњу напајања када мирује, или када се све могућности не захтевају.

### Опште поставке

Језичак општих поставки у Мејтовом управнику напајањем

### Времена мировања сесије и система

„`mate-screensaver`“ јесте позадинац сесије који надгледа улаз корисника, и ако се миш не помери, или када се не користи тастатура тада започиње са одбројавањем. Када вредност тог одбројавања достигне вредност постављену у „`mate-screensaver-preferences`“, тада је пријава означена са „сесија мирује“. Тада Мејтов управник напајањем обавља све радње мировања сесије као што је укључивање режима ниског напајања и смањивање осветљености екрана преносног рачунара.

Промена истека времена мировања сесије у „`поставкама-мејтовог-чувара-екрана`“

Одмах након што се сесија означи да мирује, Мејтов управник напајањем покреће свој сопствени „системски“ одбројавач. Када се достигне истек времена постављен у „`mate-power-preferences`“, а оптерећење процесора мирује, тада се обавља радња мировања, која је обично гашење екрана, или обустављање или замрзавање рада рачунара.

Да појаснимо, клизачи у „`mate-power-preferences`“ су постављени да започну на вредности „истек времена сесије + 1“ минут, јер не можемо логички да окинемо пре него се сесија означи да мирује. Ако дотерате вредност временски истек „мировања сесије“ у „`mate-screensaver-preferences`“ тада ће почетак клизача у „`mate-power-preferences`“ да се промени у складу са тим.

## Напредне поставке

### Осветљење затамњења екрана

Можете да измените осветљење екрана мировања преносног рачунара променивши кључ д-подешавања „`org.mate.power-manager idle-brightness`“.

### Закључавање екрана

По основи, Мејтов управник напајањем подржава једноставну шему закључавања. То значи да ће екран да се закључа ако је постављен на „Закључај екран“ у Мејтовом чувару екрана када приликом спуштања поклопца, или ако систем обави радњу обустављања или замрзавања.

Постоји и сложена шема закључавања доступна за моћне кориснике која омогућава промену радњи политике закључавања за поклопац, обустављање и замрзавање. Да омогућите овај сложени режим, морате искључити кључ д-подешавања:

- `org.mate.power-manager lock-use-screensaver`

Тада се кључеви политике могу поставити да присиле закључавање или откључавање Мејтовог чувара екрана када се обави радња:

- `org.mate.power-manager lock-blank-screen`

- `org.mate.power-manager lock-suspend`

- `org.mate.power-manager lock-hibernate`

Политика закључавања за Мејтов чувар екрана се занемарује све док се поново не укључи једноставан режим.

## Програмчићи Мејтовог напајања

### Програмче осветљености

Програмче осветљености омогућава кориснику да привремено измени осветљење без промене основне политике. Ово може бити корисно ако ваш преносни рачунар нема дугмад за осветљеност, јер сада можете врло лако да измените осветљеност.

Падајући клизач програмчета осветљености

Нећете имати клизач ако ваш хардвер није подржан.

### Програмче онемогућавања уштеде

„Програмче онемогућавања уштеде“ омогућава кориснику да спречи рачунар да се сам успава када не ради ништа. Ово могу захтевати стари или власнички програми као „VMWare“ или „Matlab“. Само кликните на иконицу само-обустављања да се промени у онемогућено, и поново кликните на њу за уобичајене радње.

Програмче онемогућавања уштеде у стању онемогућености.

Немојте користити ово програмче ако користите Мејтов софтвер, уместо тога попуните грешку да учините да програм користи „`Inhibit()`“ и „`UnInhibit()`“ методе јер то треба „једностабно да ради“.

## Често постављана питања

Ово су питања која се често постављају на дописној листи.

### Шта је капацитет батерије?

Капацитет показује колику напуњеност може батерија да садржи у поређењу са њеним смерницама произвођача.

Овај график показује капацитет уобичајене литијум јонске батерије након хиљаду циклуса пуњења-пражњења.

### Која је разлика између обустављања и замрзавања?

Стање обустављања је функција уштеде напајања која је најнижи ниво потрошње напајања која очувава податке програма у меморији рачунара. Када је ваш рачунар у стању обустављања, прорачуни се неће обављати све до враћања на нормалну активност. До тога неће доћи све док се не добије сигнал спољног догађаја као што је притисак на дугме тастатуре. Уопштено је потребно неколико секунди за обустављање и за враћање рачунара.

Још увек се користи мала количина напајања из батерије приликом обуставе, тако да се не прпоручује за радњу слабог напајања. Ако искључите мрежно напајање на стоном рачунару, или се истроши батерија на преносном рачунару изгубићете ваш рад.

Стање замрзавања чува читаво стање рачунара на чврсти диск и гаси рачунар, тако да рачунар изгледа да је угашен. Неће се повратити све док се не сигнализира спољним догађајем као што је притисак дугмета тастатуре. Ово је стање успаваности најмањег напајања. Ако уклоните мрежно напајање на стоном рачунару, или се истроши батерија на преносном рачунару тада ваш рад неће бити изгубљен. Биће потребно око једног минута или више за замрзавање и буђење вашег рачунара.

### Мој монитор је оштећен и сматра „DPMS“ стања чекања и угашености као „нема сигнала“ што оставља монитор упаљеним.

Треба да измените „DPMS“ режим обустављања који користи Мејтов управник потрошње. Отворите „`dconf-editor`“, и затим измените кључеве „`org.mate.power-manager dpms-method-ac`“ и „`org.mate.power-manager dpms-method-battery`“ на један од режима који ради, нпр. на чекању, обустављено или искључено.

### Моје време пражњења је увек нетачно због лоше батерије, шта могу да урадим?

Мжда ћете моћи да користите процентуално пуњење за „g-p-m“ да користите као податке политике. Отворите „`dconf-editor`“, и затим измените кључ „`org.mate.power-manager use-time-for-policy`“ на поништено. Ово можете да урадите на следећи начин: „`gsettings get org.mate.power-manager use-time-for-policy false` “

Овиме би радње политике требало да раде, али наравно преостало врем ће још увек бити нетачно.

### Како да учиним да мој програм заустави само-обустављање рачунара?

Ако ваш програм ради на дугој операцији, желећете да искључите могућност обустављања на неко време. Треба да користите мејтову сесију ако стварно не желите да корисник може да обустави, или да рачунар сачува напајање замрзавањем или обустављањем.

### Покрећем ACPI. Зашто догађајима (као што је уклањање исправљача мрежног напајања) треба толико дуго да се региструју?

Проблем може бити у једној од две ствари.

- HAL можда није покренуо додатак који хвата ACPI догађај.

- Ваш БИОС може бити лош, и можда му је потребно подешавање. Пошаљите извештај о грешци.

У првом случају, покушајте да нађете HAL-ове процесе који раде: `ps -eaf | grep hal`

И проверите процес „`hald-addon-acpi`“. Ако није покренут, тада се уверите да HAL ради са опцијом „`--retain-privileges`“ у „`haldaemon`“ покретачкој скрипти. Замена овоме је да користите „acpid“, уместо „proc“ датотеке језгра.

mate-power-manager